
Ministru kabineta sēdes protokollēmums

Informatīvais ziņojums "Informatīvais ziņojums “Par Rīgas pilsētas stratēģiski svarīgu transporta infrastruktūras objektu atjaunošanu un pārbūvi”"

· 1.  Pieņemt zināšanai iesniegto informatīvo ziņojumu.
· 2. Pieņemt zināšanai, ka Rīgas valstspilsētas stratēģiski svarīgu transporta infrastruktūras objektu atjaunošanas un pārbūves prognozētās projekta izmaksas 2023. gadā ir 9 687 200 euro, 2024. gadā - 48 262 900 euro, 2025. gadā - 46 817 900 euro un 2026. gadā - 34 327 200 euro.
· 3. Atbalstīt, ka Rīgas valstspilsētas pašvaldībai nepieciešams valsts budžeta aizdevums stratēģiski svarīgu transporta infrastruktūras objektu atjaunošanai un pārbūvei, atbilstoši gadskārtējā valsts budžeta likumā noteiktajiem nosacījumiem.
· 4. Satiksmes ministrijai sagatavot un satiksmes ministram normatīvajos aktos noteiktajā kārtībā iesniegt prioritārā pasākuma pieteikumu par valsts aizdevumu Rīgas valstspilsētas stratēģiski svarīgu transporta infrastruktūras objektu atjaunošanas un pārbūves projektam, un jautājumu par iespējamo valsts aizdevumu Rīgas valstspilsētas stratēģiski svarīgu transporta infrastruktūras objektu atjaunošanai un pārbūvei izskatīt Ministru kabinetā likumprojekta “Par valsts budžetu 2023. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas procesā.
· 5. Pieņemt zināšanai, ka Rīgas valstspilsētas pašvaldība stratēģiski svarīgu transporta infrastruktūras objektu atjaunošanas un pārbūvei nodrošinās budžeta līdzfinansējumu, atbilstoši gadskārtējā valsts budžeta likumā noteiktajiem nosacījumiem.

